# Általános információk:

**Tanterv:** Településmérnöki Mesterképzési Szak,

**Tantárgy neve: Településtervezés és rendezés 2.**

**Tantárgy kódja: EPM424MLTM**

**Szemeszter:** 4

**Kreditek száma:** 6

**A heti órák elosztása:** 2/2/0

**Értékelés:** vizsga jegy (v)

**Előfeltételek: Településtervezés és rendezés I.**

Tantárgy felelős: Dr. Baracsi Viktória, adjunktus

 Iroda: 7624 Magyarország, Pécs, Boszorkány u. 2. B-332

 E-mail: baracsi.viktoria@mik.pte.hu

 Munkahelyi telefon: +36 72 503650/23970

Oktatók: Kovács Péter, adjunktus

 Iroda: 7624 Magyarország, Pécs, Boszorkány u. 2. B-332

 E-mail: kovacs.peter@mik.pte.hu

 Munkahelyi telefon: +36 72 503650/23970

## Tárgyleírás

## A félév során települési lépték kezelésével és a szabályozással ismerkednek meg a hallgatók. Ennek keretében a teljes településtervezési eszköztár együttes kezelésének képességén, ezen belül a szabályozási terven és a HÉSZ-en van a hangsúly.

## Oktatás célja

## A szabályozási terv és építési előírások elkészítéséhez módszertani alapok biztosítása, gyakorlati feladaton keresztüli alkalmazása. A félév során a hangsúlyos elméleti kérdések: a teljes településtervezési eszköztár együttes kezelésének képessége, a tervezés, a településfejlesztés és rendezés szereplőinek, együttműködésük komplex szabályainak megértése a cél.

## Tantárgy tartalma

A tárgy a településtervezés mai kérdéseivel, a hazai településtervezés rendszerével, a településtervezés egyes műfajaival, s ezen belül a települések legfontosabb összetevőinek tervezési kérdéseivel foglalkozik. Különös hangsúly szabályozási tervezés részletkérdéseire.

A tantárgy előadások segítségével mutatja be a szükséges ismereteket, melyek elsajátítását egy, a félév folyamán elkészítendő – a diplomatervhez is kapcsolódó – szabályozási koncepció és terv kidolgozás egészít ki.

A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy **Teams** felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.**

A tantárgy **vizsgával** zárul. A félév zárása a 15. héten történik. A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezető jelenléti ívet vezet, megjelent, valamint nem jelent meg/ nem készült bejegyzéssel.

A félév végén a hallgató munkájáról egy alkalommal ad számot vizuális prezentáció keretében a tantárgyat oktatók szakmai zsűri előtt.

A tanórákon való́ részvétel a félév végi aláírás feltétele. A hallgató számára az adott tárgyból érdemjegy, illetve minősítés szerzése megtagadható́ hiányzás miatt, ha a tantárgy esetén a tantárgyi tematikában előirányzott foglalkozások több mint 50%-áról hiányzott.

Az értékelés során számonkérésre kerül a szabályozási tervkészítéssel kapcsolatos elemek, definíciók elméleti anyag ZH formájában, illetve a gyakorlati feladat két különböző szakaszban (szabályozási koncepció, szabályozásA tantárgyak pontozással kerülnek értékelésre az alábbiak szerint:

Órai munka, aktivitás 30 p

A választott terület szabályozási koncepciójának és tervének kidolgozása 35 p

A elméleti anyagból ZH 35 p

**Megszerezhető maximum pont** **100p**

**Pótlási lehetőségek módja, típusa** (PTE TVSz 47§(4))

A javításra, ismétlésre és pótlásra vonatkozó különös szabályokat a TVSz általános szabályaival együttesen kell értelmezni és alkalmazni. Pl.: minden feladat a szorgalmi időszakban legalább egy-egy alkalommal pótolhatók/javíthatók, továbbá a vizsgaidőszak első két hetében legalább egy alkalommal lehetséges a beadandók, javítása/pótlása.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

* + *látogatta az órákat (tanmenet/tematika ütemezése szerint készült az órákra)*
	+ *eleget tett/ráutaló magatartást tanúsított a tantárgy teljesítésére, javításra, pótlásra*
	+ *eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül* *vizsgára bocsátható.*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. Tehát lehet, hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban egy alkalommal megpróbálhatja javítani az érdemjegyet.*

*15. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és vizsga jegy! (15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva*

*-vagy ha aláírás van de elégtelen az osztályzat NEPTUN rögzítés (15.hét péntek 12.00-ig)*

*16-17. hét vizsgaidőszak javítás pótlás – minden egy alkalommal*

*-ha megfelelt akkor aláírás és vizsga jegy!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy:  | 5  | 4  | 3  | 2  | 1  |
|   | A, jeles  | B, jó  | C, közepes  | D, elégséges  | F, elégtelen  |
| Teljesítmény %-os:  | 85%-100%  | 70%-84%  | 55%-69%  | 40%-55%  | 0-39%  |

Az aláírás megszerzésének a feltétele, hogy **minden teljesítés elfogadásra kerüljön, melynek feltétele az elérhető pontszám 40%-nak megszerzése**. **A valamilyen okból be nem mutatott/adott munka a hiányzás igazolása mellett az 1. beadást követő első órarendi alkalommal pótlandó!**

## Kötelező irodalom

1\_Tóth, Zoltán. Hübner, Mátyás. Gömöry, János (2006) Településtervezés II. Pécs: Ponte Press

2\_Tóth, Zoltán. Hübner, Mátyás. Gömöry, János (2009) Településtervezés III. Pécs: PTE Kiadó

3\_Nagy, Béla (2005) A település, az épített világ, Budapest: B+V Lap- és Könyvkiadó Kft.

4\_Körner Zsuzsa: (2004) A városépítési szabályozás története, TERC, Bp.

## Oktatási módszer

A tantárgy során a hallgatók megismerkednek mindazokkal az ismeretekkel, melyek a településrendezési tervezés gyakorlati műveléséhez szükségesek. A településtervezés interdiszciplinaritását és integráló jellegét a tervezés elméleti megalapozásán, gyakorlati példákon, napi urbanisztikai aktualitások elemzésén keresztül mutatjuk be.

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A hallgatók gyakorlatban az órán alkalmazzák az elméleti anyagot, illetve készítik a gyakorlatvezető segítségével a feladatokat, projekteket.

A gyakorlati feladat az elméleti tudás elsajátításának alkalmazása mellyel a hallgató képes egy beavatkozást, fejlesztési elképzelést megalapozó szabályozási koncepciót kialakítani és ahhoz tervet illetve szabályrendeletet alkotni.

A feladatrészek elvégzése önállóan történik.

## Feladatok és követelményrendszerük

A hallgató a tantárgy keretében az előző félévekben a településfejlesztéshez, településrendezéshez kapcsolódó ismereteit mindösszesen felhasználja egy valós, kialakult környezettel rendelkező, városi szövetben kijelölt terület fejlesztéséhez, rendezéséhez kapcsolódóan. A félév során az adott terület vizsgálata után, fejlesztési programot és tervet készít, melynek keretében beépítési tervet, településszerkezeti tervet, helyi építési szabályzatot és szabályozási tervet készít.

## Program heti bontásban

|  |  |  |  |  |
| --- | --- | --- | --- | --- |
| **3.Hét** | **Téma**  | **Kötelező irodalom** | **Teljesítendő feladat** | **Teljesítés ideje, határideje**  |
| Előadás: terület elhelyezkedése, bemutatása | Tóth, Zoltán. Hübner, Mátyás. (2009) Településtervezés III. |  |  |
| Gyakorlat: terület helyszíni bejárása |  | terület vizsgálat, elemzés | 4. hét |
| **4.Hét** |  |
| Előadás: vizsgálatok | Tóth, Zoltán. Hübner, Mátyás. (2009) Településtervezés III. |  |  |
| Gyakorlat: konzultáció - vizsgálatok eredményei, értéktérkép |  | koncepció kidolgozása | 6.hét |
| **6.Hét** |  |
| Előadás: fejlesztési lehetőségek | Nagy, Béla (2005) A település, az épített világ |  |  |
| Gyakorlat: konzultáció – fejlesztési program rögzítése |  | beépítési terv előkészítése | 8. hét |
| **8.Hét** |  |
| Előadás: beépítési terv minták | Előadás feltöltött anyaga | rendezési eszközök előkészítése | 11. hét |
| Gyakorlat: konzultáció – beépítési terv |  |

|  |  |
| --- | --- |
| **11.Hét** |  |
|  | Előadás: szerkezeti terv, HÉSZ | Tóth, Zoltán. Hübner, Mátyás. (2009) Településtervezés III |  |  |
|  | Gyakorlat: konzultáció szerkezeti terv, HÉSZ |  |  |  |
| **12.Hét** |  |
|  | Előadás: HÉSZ |  | ZH |  |
|  | Gyakorlat: konzultáció tervek véglegesítése |  | kiselőadás előkészítése | 14. hét |
| **14.Hét** |  |
|  | prezentáció |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr. Baracsi Viktória

 tantárgyfelelős

Kovács Péter

oktató

Pécs, 2023. 02.07.